Σιμίγιου (ποταμός)

Ο Σιμίγιου (Simiyu) είναι ποταμός της βόρειας Τανζανίας, United States National Geospatial-Intelligence Agency με μήκος 180 χιλιόμετρα. Διαρρέει την ομώνυμη Περιφέρεια Σιμίγιου, αλλά και την Περιφέρεια Αρούσα, και εκβάλλει στη μεγάλη Λίμνη Βικτώρια. Ως ένας από τους 6 βασικούς ποταμούς που τροφοδοτούν τη Βικτώρια, αποτελεί και έναν αρκετά σημαντικό τροφοδότη του Νείλου. Ο πρώτος λευκός άνθρωπος που αντίκρισε τον ποταμό ήταν ο εξερευνητής Χένρι Μόρτον ΣτάνλεϊStanley, H.M.: Through the Dark Continent, G. Newnes, Λονδίνο 1899, ISBN 0486256677, το έτος 1875.

Ο ποταμός πηγάζει από τις δυτικές πλαγιές του Όρους Λουλμαλάσιν και τα Υψίπεδα κρατήρων της Αρούσα, με την κύρια πηγή να βρίσκεται σε υψόμετρο 1.680 μέτρα πάνω από την επιφάνεια της θάλασσας. Ο Σιμίγιου διαρρέει το νότιο μέρος του γνωστού Εθνικού Πάρκου Σερενγκέτι. Η συγκεκριμένη όχθη της νοτιοανατολικής Λίμνης Βικτώρια όπου χύνεται ο Σιμίγιου είναι ο όρμος Μάγκου, United States National Geospatial-Intelligence Agency του Κόλπου Σπηκ της λίμνης. Ο Σιμίγιου έχει δύο βασικούς δεξιούς παραπόταμους, τον Ντούμα, United States National Geospatial-Intelligence Agency και τον Κομαχόλα, United States National Geospatial-Intelligence Agency και έναν αριστερό, τον Μαλόχο. Στο χαμηλότερο μέρος της λεκάνης του ποταμού υπάρχουν αρκετά αγροκτήματα, πράγμα που προκαλεί ρύπανση του ποταμού από λιπάσματα και φυτοφάρμακα. Το δέλτα του Σιμίγιου είναι ένα έλος που αρχίζει αμέσως μετά την πόλη Μάγκου. Πιο πάνω από το Μάγκου ο ποταμός διέρχεται από το χωριό Σαμιλούνγκα και ακόμα πιο πάνω περνά από το Δασικό Καταφύγιο Ννταγκάλου.GEOnet2: Ndagalu Central Government Forest Reserve (Approved), United States National Geospatial-Intelligence Agency

Στη λεκάνη του Σιμίγιου το κλίμα είναι τροπικό και υπάρχουν δύο εποχές των βροχών: η «ελαφρά» από τον Νοέμβριο έως τον Ιανουάριο και η «βαριά» από τον Μάρτιο έως τον Μάιο, που συνολικώς δίνουν 700 έως 1.000 χιλιοστόμετρα μέσης ετήσιας βροχοπτώσεως. Εξαιτίας ωστόσο της έντονης εξατμίσεως και απορροφήσεως από το έδαφος, λιγότερο από το 10% του βρόχινου νερού που πέφτει στη λεκάνη απορροής φθάνει με τον ποταμό στο στόμιό του στη Λίμνη Βικτώρια. Ως αποτέλεσμα η μηνιαία ροή του Σιμίγιου στον υδρολογικό σταθμό του Μάγκου (στο Magu Mjini Estate), μεταξύ 1999 και 2004 δεν ξεπέρασε σε κανένα μήνα τα 35 κυβικά μέτρα ανά δευτερόλεπτο, και μάλιστα τους μήνες Ιούλιο, Αύγουστο, Σεπτέμβριο και Οκτώβριο ήταν σχεδόν μηδενική κατά μέσο όρο (μικρότερη από 0,5 κυβ.μ. ανά δευτερόλεπτο).

Παραπομπές

Σιμιγιου